ભુખમરો ભારતમાં ગંભીર પ્રશ્ન બની રહ્યો છે. વરસોવરસ દેશમાં ભુમખરાની સ્થિતિ વધારે વિકટ થતી જતી હોવાનો અહેવાલ વોશિંગ્ટન સ્થિત સંસ્થા ઈન્ટરનેશનલ ફૂડ પોલિસી રિસર્ચ ઈન્સ્ટિટયૂટ (IFPRI)એ આપ્યો છે. આ સંસ્થા દર વર્ષે 'ગ્લોબલ હંગર ઈન્ડેક્સ' તૈયાર કરે છે. ૨૦૧૭ના ઈન્ડેક્સમાં ભારત ૧૧૯ દેશોમાંથી ૧૦૦મા ક્રમે છે. આ યાદીમાં જે દેશો પાછળ હોય તેની સ્થિતિ ગંભીર રીતે ખરાબ ગણાય છે. ભારત કરતા વધારે ભુખમરો ભોગવતા માત્ર ૧૯ દેશો જ બાકી રહ્યાં છે.